Държавен вестник, бр. 12, 2013 г., стр. 91

БРОЙ  12	
Д Ъ Р Ж А В Е Н  В Е С Т Н И К 	
СТР.  91  
І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА 
Клиничната пътека се изпълнява в клиника/отделение, минимум II-ро ниво на компетентност, съгласно 
медицински стандарт по „Медицинска онкология“. Изискванията за наличие на задължителни звена, апара-
тура и специалисти са в съответствие с медицински стандарт „Медицинска онкология“.
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНК-
ЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПО-
МОЩ
Лечебното заведение за болнична помощ може да осигури чрез договор, вменените като задължителни 
звена, медицинска апаратура и оборудване, и с друго лечебно заведение за извънболнична или болнична 
помощ, разположено на територията му и имащо договор с НЗОК.
Задължително звено/медицинска апаратура
1. Клиника/отделение по медицинска онкология
или
Отделение по медицинска онкология в КОЦ, оборудвано с камина за разтваряне на цитостатици 
2. Клинична лаборатория
3. Образна диагностика 
2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗ-
ПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗА-
ВЕДЕНИЕ, ИЗПЪЛНИТЕЛ НА БОЛНИЧНА ПОМОЩ 
Лечебното заведение за болнична помощ може да осигури дейността на съответното задължително звено 
чрез договор с друго лечебно заведение на територията на населеното място, което отговаря на изискванията 
за апаратура, оборудване и специалисти за тази КП и има договор с НЗОК.
Задължително звено /медицинска апаратура 
1. Апаратура за КАТ или МРТ, с осигурено обслужване на болницата 24 часа в денонощието, включително и 
при спешни състояния
2. Лаборатория по нуклеарно-медицинска диагностика
3. Лаборатория/отделение по клинична патология
3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.
– двама лекари със специалност „Медицинска онкология“ или „Вътрешни болести“ и „Онкология“. 
Забележка: Системно лекарствено лечение по клиничната пътека се предприема след Решение на Онко-
логичния комитет по химиотерапия, в състава на който влизат химиотерапевти от отделението/клиниката, в 
което се провежда лечението. В Онкологичния комитет по химиотерапия участват лекари с призната специ-
алност по Вътрешни болести и Онкология или Медицинска онкология.
Решение се издава при започване на лечението и при необходимост от смяна на лечебната тактика. В 
решението на Комисията/Онкокомитета е посочен алгоритъм на лечение по клинична процедура – лекар-
ствен продукт, ритъм на приложение, продължителност, необходими контролни изследвания. Протоколът за 
системно лекарствено лечение при злокачествени заболявания е неразделна част от решението на комисията.
Заповед за състава на Онкологичния комитет по химиотерапия – председател и членове, се издава от 
Ръководителя на лечебното заведение и се връчва на членовете срещу подпис.“
Решенията се съхраняват в медицинската документация на пациента.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
1.1. СПЕШНИ:
При настъпили усложнения, свързани с основното заболяване или провежданото лечение, а именно:
– терапия с колониостимулиращи фактори (неутропения по-голяма от ІІ степен); 
– хиперкалциемия;
– провеждане на антибиотична и друга терапия при неутропения ІІІ-ІV степен;
– тежък диаричен или горнодиспептичен синдром вследствие на проведеното лечение;
– туморлизис синдром.
1.2. ПЛАНОВИ:
– провеждане на неоадювантна химиотерапия;
– провеждане на адювантна химиотерапия;
– химиотерапия при метастазирало заболяване; 
– парентерална таргетна терапия;
– стадиране на солиден тумор: преди започване на химиотерапия; преди насочване за лъчелечение; преди 
насочване за оперативно лечение и по преценка през два до четири курса химиотерапия.
2. ДИАГНОСТИЧНО – ЛЕЧЕБЕН АЛГОРИТЪМ. 
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
Терапевтичният подход се съобразява и с общото състояние на пациента от приложената скала, както и 
от придружаващите заболявания и усложнения на основното заболяване.
СКАЛА НА ECOG ЗА PERFORMANCE STATUS:
0 – нормална физическа активност
1 – с наличие на симптоматика, но амбулаторен; може да извършва лека работа у дома или в офис
2 – амбулаторен и в състояние да се самообслужба, но не може да работи; под 50% от времето е на легло;